మలేషియా
మలేషియా మొత్తం వైశాల్యం 3,29,847 చదరపు కిలోమీటర్లు. వైశాల్యపరంగా మలేషియా ప్రపంచదేశాలలో 67వ స్థానంలో ఉంది. మలేషియా పడమటి సరిహద్దులలో తాయ్‌లాండ్ ఉంది. తూర్పు సరిహద్దులలో ఇండోనేషియా మరియు బ్రూనై దేశాలు ఉన్నాయి. మలేషియా ఇరుకైన కాజ్‌వే మరియు వంతెనలతో సింగపూరుతో అనుసంధానమై ఊంది. మలేషియా సముద్రతీర సరిహద్దులో వియత్నాం మరియు ఫిలిప్పైన్ ఉన్నాయి. భూసరిహద్దులలో అధిక భాగం పర్లిస్ నది, ది గోలోక్ నది మరియు పగలయన్‌ కాలువ ఉన్నాయి. సముద్రతీర జలసరిహద్దులలో కొన్ని వివాదాలు ఉన్నాయి. మలేషియాను సరిహద్దుగా చేసుకుని బ్రూనై అవతరించింది. బ్రునైని సారవాక్ రాష్ట్రం రెండుభాగాలుగా విడదీస్తుంది. ఆసియా ప్రధానభూమి మరియు మలాయ్ ఆర్చ్‌పిలాగోలలో ఉన్న ఒకేదేశం మలేషియా. ఆసియాఖండానికి చివరి దక్షిణ భూభాగం మలేషియా దక్షిణ రాష్ట్రమైన జోహర్‌లో ఉన్న తాన్‌జంగ్. సుమత్రా మరియు మలేషియా ద్వీపకల్పం మధ్య ఉన్న మలక్క స్ట్రైట్ ప్రపంచ వాణిజ్యానికి అతిముఖ్య రహదారిగా ఉంది. ప్రపంచ వాణిజ్యంలో 40% ఈ మార్గం ఆధారంలో జపుగుతుంది.
లాట్వియా
లాట్వియా అధిక భాగం సముద్ర మట్టానికి 100 మీ (330 అడుగులు) కన్నా తక్కువలో ఉంది. దేశంలో అతిపెద్ద సరస్సు ల్యూబంస్ వైశాల్యం 80.7 చ.కి.మీ (31.2 చ.మై), లోతైన సరస్సు డ్రిడ్జీస్ 65.1 మీ (214 అడుగులు) లోతు కలిగి ఉంది. లాట్వియన్ భూభాగంలో ఉన్న పొడవైన నది గుజ్యా 452 కిమీ (281 మీ) పొడవు కలిగి ఉంది. లాట్వియన్ భూభాగం గుండా ప్రవహించే పొడవైన నది డాజువా మొత్తం 1,005 కి.మీ (624 మై)పొడవు కలిగి ఉంది. దీనిలో 352 కి.మీ (219 మీ) లాట్వియన్ భూభాగంలో ఉంది. లాట్వియా ఎత్తైన స్థానం గైజియాంకల్స్ 311.6 మీ (1,022 అడుగులు). లాట్వియా బాల్టిక్ సముద్రతీరం పొడవు 494 కి.మీ (307 మై). దేశంలోని వాయువ్య ప్రాంతంలో రిగా నిస్సార గల్ఫ్ బాల్టిక్ సముద్రం ప్రవేశద్వారంగా ఉంది.